<classify> Wenyeji wa Fanali za Kombe la Mataifa ya Afrika 2019 Afcon, Misri ambao ni mabingwa mara saba wameanza michuano hiyo kwa ushindi wa bao 1-0 dhidi ya Zimbabwe katika mchezo uliofanyika kwenye Uwanja wa Kimataifa wa Cairo. Mechi hiyo ya ufunguzi wa michuano ya Afcon kwenye Uwanja wa Taifa jijini Cairo, Misri walikwenda mapumziko kwa uongozi wa bao 1-0, mfungaji akiwa Mahmoud Hassan Trezeguet. Khama Billiat anayekipiga Kaizer Chiefs ya Afrika Kusini ndiye alikuwa ndiye alikuwa msumbufu zaidi kwa upande wa Zimbabwe dhidi ya Mafarao hao lakini ngome ya Misri ilisimama imara kwa kuondoa hatari zote zilizokuwa zikielezwa goli kwao. Zimbabwe walionekana kucheza kwa kujiamini lakini tatizo likawa ni mashambulizi dhaifu ambayo ama yaliishia kwa kipa au kutoka nje. Trezeguet, alifunga goli hilo akiwa na mpira baada ya kupiga shuti kutokea umbali wa takriban mita 30 akitokea pembeni mnamo dakika ya 41 na kuipa uongozi timu yake. Kipindi cha pili kilitawaliwa na mashambuliz ya zamu kutoka timu zote mbili lakini kwa upande wa Misri, nyota wa Liverpool Mohamed Salah hakuwa na mchezomzuri kutokana na kukosa nafasi kadhaa za wazi. Michezo ya Kundi A itaendelea tena Jumatano ambapo Misri watacheza dhidi ya Timu ya Taifa ya DR Congo huku Zimbabwe wakiwakabili Uganda, timu kutoka ukanda wa Afrika Mashariki. Kikosi cha Zimbabwe Kilichoanza: Tedmore Sibanda, Tendayi Darikwa, Devine Lunga, Alex Mudimu, Teenage Hadebe, Marshall Munetsi Marvellous Nakamba, Obvious Karuru, Knowledge Musona, Khama Billiat, Nyasha Mushewa Benchi: Danny Phiri, Ronald Pfumbidzai, Talent Chawapiwa, Evans Rusike, Jimmy Dzingai, Elvis Chipezeze, Tino Kadewere, George Chigova, Knox Mutizwa,Nabil Dunga Thabani Kamusoko, Tafadzwa Kutinyu Kikosi cha Misri kilichoana: Ahmed El ShenawyKipa, Ahmed El Mohanady, Mahmoud Alaa El-Din, Ahmed Hegazy, Ayman Ashraf, Tarek Hamed, Mohamed Elneny, Mohamed Salah, Amr Warda, Trezeguet, Marwan Mohen. Benchi: Mahmoud GenishKipa, Baher Elmohamady, Omar Gaber, Ahmed Mansour,Mahmoud Hamdy, Ali Ghazal, Walid Soliman, Nabil Emad, Ahmed Ali, Ahmed Hassan  <topic>: MICHEZO 